CELEX: 22012D0061
Language: da
Date: 2012-03-30 00:00:00
Title: Det Blandede EØS-udvalgs afgørelse nr. 61/2012 af 30. marts 2012 om ændring af bilag XIII (Transport) og protokol 37 til EØS-aftalen

2.8.2012   
            
            
               DA
            
            
               Den Europæiske Unions Tidende
            
            
               L 207/41
            
         DET BLANDEDE EØS-UDVALGS AFGØRELSE
   Nr. 61/2012
   af 30. marts 2012
   om ændring af bilag XIII (Transport) og protokol 37 til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98 og 101, og
   ud fra følgende betragtninger:
   
               (1)
            
            
               Bilag XIII til aftalen blev ændret ved Det Blandede EØS-udvalgs afgørelse nr. 27/2012 af 10. februar 2012 (1).
            
         
               (2)
            
            
               Protokol 37 til aftalen blev ændret ved Det Blandede EØS-udvalgs afgørelse nr. 104/2011 af 30. september 2011 (2).
            
         
               (3)
            
            
               Kommissionens afgørelse 2009/584/EF af 31. juli 2009 om nedsættelse af Styringsgruppen på Højt Plan vedrørende SafeSeaNet (3) skal indarbejdes i aftalen.
            
         
               (4)
            
            
               For at aftalen kan fungere ordentligt, skal protokol 37 til aftalen ændres således, at den inkluderer Styringsgruppen på Højt Plan vedrørende SafeSeaNet, som oprettet ved afgørelse 2009/584/EF, og bilag XIII skal ændres, så procedurerne for at blive tilknyttet gruppen specificeres —
            
         VEDTAGET DENNE AFGØRELSE:
   Artikel 1
   I bilag XIII til aftalen indsættes følgende efter punkt 55aa (udgået):
   
               »55ab.
            
            
               
                  32009 D 0584: Kommissionens afgørelse 2009/584/EF af 31. juli 2009 om nedsættelse af Styringsgruppen på Højt Plan vedrørende SafeSeaNet (EUT L 201 af 1.8.2009, s. 63).
               Metoder, hvorved EFTA-lande kan tilknyttes i overensstemmelse med aftalens artikel 101:
               Jf. artikel 3 i afgørelse 2009/584/EF kan hvert EFTA-land udnævne en person til at deltage som observatør i møder afholdt af Styringsgruppen på Højt Plan vedrørende SafeSeaNet.«
            
         Artikel 2
   I aftalen indsættes følgende punkt i protokol 37 (der indeholder den i artikel 101 nævnte liste):
   
               »34.
            
            
               Styringsgruppen på Højt Plan vedrørende SafeSeaNet (Kommissionens afgørelse 2009/584/EF).«
            
         Artikel 3
   Den islandske og den norske udgave af afgørelse 2009/584/EF, der offentliggøres i Den Europæiske Unions Tidendes EØS-tillæg, er begge autentiske.
   Artikel 4
   Denne afgørelse træder i kraft den 1. maj 2012, forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1 (4), eller den dag, hvor Det Blandede EØS-udvalgs afgørelse nr. 59/2012 af 30. marts 2012 træder i kraft, hvis dette sker senere (5).
   Artikel 5
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 30. marts 2012.
      
         
            På Det Blandede EØS-udvalgs vegne
         
         Gianluca GRIPPA
         
            Fungerende formand
         
      
   
   
      (1)  EUT L 161 af 21.6.2012, s. 33.
   
      (2)  EUT L 318 af 1.12.2011, s. 42.
   
      (3)  EUT L 201 af 1.8.2009, s. 63.
   
      (4)  Ingen forfatningsmæssige krav angivet.
   
      (5)  Se side 39 i denne EUT.